**אלן מקניש** (באנגלית: **Allan McNish**) הוא נהג מרוצים בריטי מקצועני לשעבר, משמש כיום כעיתונאי וכפרשן מרוצי הפורמולה 1 בשידורי רשת BBC הבריטית.

במהלך קריירת המרוצים שלו זכה מקניש שלוש פעמים במרוץ 24 השעות של לה מאן, שלוש פעמים באליפות סדרת הלה מאן האמריקני וזכה באליפות העולם במרוצי סיבולת (WEC) של הפדרציה הבינלאומית לרכב (FIA) לשנת 2013. בעברו של מקניש גם קריירת נהיגה קצרה בפורמולה 1.

קריירה מוקדמת
-------------

אלן מקניש נולד ב-29 בדצמבר 1969 בעיר דמפרייס שבסקוטלנד. קריירת המרוצים שלו החלה בגיל צעיר כאשר החל להתחרות במרוצי קארטינג ובקטגוריות מרוץ שונות לצעירים לצד חברו ובן עירו דייוויד קולטהרד בהם זכה במספר תארים, בנוסף ייצג את בריטניה באליפות העולם לנערים בקארטינג. בשנת 1988 זכה באליפות פורמולה ווקסהול לוטוס ובשנת 1989 סיים במקום השני באליפות הפורמולה 3 הבריטית. בשנים אלו חי בדירה באנגליה בה היה שותף יחד עם בן קבוצתו באותה עת מיקה האקינן. בין השנים 1990-1992 התחרה מקניש בסבב המרוצים פורמולה 3000 אשר נחשב לסבב מרוצי הפורמולה השני בחשיבותו באירופה בשנים ההן, בעקבות זאת נבחן על ידי קבוצות הפורמולה 1 מקלארן ובנטון לאחר שראו כי גלום בו פוטנציאל עתידי לנהיגה בסבב היוקרתי. בעונתו הראשונה בפורמולה 3000 בשנת 1990 נפצע אלן מקניש אנושות בתאונה שהיה מעורב בה במהלך המרוץ בדונינגטון פארק. עוד במהלך אותה העונה הצליח להחלים ובסופה סיים במקום הרביעי באליפות.

מכוניות ספורט
-------------

בתחילת הקריירה ריכז אלן מקניש את מירב מאמציו במיצוי הזדמנויות במרוצי הפורמולה 1, אך עם חלוף השנים הפך לאחד הנהגים המזוהים ביותר עם מרוצי מכונית הספורט והסיבולת ואחד המצליחים שבהם. קריירת מרוצי מכוניות הספורט שלו החלה בשנת 1996 כאשר נהג עבור פורשה במכונית ה-GT1 מקטגוריית LMP1 הבכירה. בשנת 1998 זכה מקניש בהישגו הגדול ביותר עד אז כאשר ניצח לראשונה במרוץ 24 השעות של לה מאן תחת צוות המרוצים הרשמי של פורשה במכונית ה-GT1. בשנים שלאחר מכן התחרה במרוץ לה מאן עבור קבוצות טויוטה ואאודי, כאשר הוא זוכה תחת אאודי בשני מרוצי לה מאן נוספים בשנים 2008 ו-2013.

בשנת 2011 התרסק מקניש במרוץ לה מאן כבר בשעה הראשונה של המרוץ עם האאודי R18 מס' 3 של החברה על גדר הבטיחות והשמיד את המכונית כליל. תאונה זו גרמה לפרישתו המוקדמת מן המרוץ כמו גם של צמד הנהגים השותפים לו טום קריסטנסן ורינלדו קאפלו. בשנים 2004 ,2006 ,2009 ,2012 זכה מקניש במרוץ 12 השעות של סברינג.

פורמולה 1
---------

מקניש במכונית הפורמולה 1 של טויוטה בגרנד פרי הצרפתי 2002
קריירת הפורמולה 1 של אלן מקניש החלה בשנת 2001 כאשר שימש כנהג הפיתוח והמבחן של קבוצת טויוטה בסבב המרוצים. קריית הנהיגה התחרותית שלו החלה בעונת 2002 כאשר שותף ב-17 מרוצים אך חווה עונה מאכזבת מאוד מבחינה אישית וקבוצתית כאשר לא הצליח לזכות בנקודות כלל במהלך כל העונה וסבל מתקלות ובעיות רבות במכונית כאשר נאלץ לפרוש ב-8 מרוצים במהלך העונה. בסוף עונה זו קבוצת טויוטה קיבלה החלטה להחליף את הצוות מקניש ובן קבוצתו מיקה סאלו בצוות נהגים חדש לקראת עונת 2003 שהורכב על ידי הנהגים אוליבר פאניס וכריסטיאנו דה מאטה.

לעונת המרוצים של 2003 הוחתם אלן מקניש על ידי קבוצת הפורמולה 1 של רנו כדי לשמש כנהג המבחן והפיתוח של הקבוצה, בסופה של עונה זו עזב מקניש את הקבוצה ואת סבב הפורמולה 1 וחזר להתחרות שוב במרוצי מכוניות הספורט לעונת 2004 לאחר שחתם בקבוצת אאודי ספורט בריטניה.

תוצאות במרוץ 24 השעות של לה מאן
-------------------------------

מקניש נוהג באאודי R10
פורשה GT1 עימה זכה מקניש במרוץ לה מאן בשנת 1998
אאודי R18 עימה זכה מקניש במרוץ לה מאן בשנת 2013

| שנה | נהגים שותפים | קבוצה | מכונית | דירוג סופי |
| --- | --- | --- | --- | --- |
| 2013 | דנמרקדנמרק טום קריסטנסןצרפתצרפת לואיק דובאל | גרמניהגרמניהאאודי | אאודי R18 | 1 |
| 2012 | דנמרקדנמרק טום קריסטנסןאיטליהאיטליה רינלדו קאפלו | גרמניהגרמניהאאודי | אאודי R18 | 2 |
| 2011 | דנמרקדנמרק טום קריסטנסןאיטליהאיטליה רינלדו קאפלו | גרמניהגרמניהאאודי | אאודי R18 | פרש |
| 2010 | דנמרקדנמרק טום קריסטנסןאיטליהאיטליה רינלדו קאפלו | גרמניהגרמניהאאודי | אאודי R15 | 3 |
| 2009 | דנמרקדנמרק טום קריסטנסןאיטליהאיטליה רינלדו קאפלו | גרמניהגרמניהאאודי | אאודי R15 | 3 |
| 2008 | דנמרקדנמרק טום קריסטנסןאיטליהאיטליה רינלדו קאפלו | גרמניהגרמניהאאודי | אאודי R10 | 1 |
| 2007 | דנמרקדנמרק טום קריסטנסןאיטליהאיטליה רינלדו קאפלו | גרמניהגרמניהאאודי | אאודי R10 | פרש |
| 2006 | דנמרקדנמרק טום קריסטנסןאיטליהאיטליה רינלדו קאפלו | גרמניהגרמניהאאודי | אאודי R10 | 3 |
| 2005 | גרמניהגרמניה פרנק בילאאיטליהאיטליה עמנואל פירו | ארצות הבריתארצות הבריתADT | אאודי R8 | 3 |
| 2004 | גרמניהגרמניה פרנק בילאגרמניהגרמניה פייר קאפר | בריטניהבריטניהאאודי בריטניה | אאודי R8 | 5 |
| 2000 | צרפתצרפת לורן איילוצרפתצרפת סטפן אורטלי | גרמניהגרמניהאאודי | אאודי R8 | 2 |
| 1999 | בלגיהבלגיה תיירי בוטסאןגרמניהגרמניה ראלף קלנרס | יפןיפןטויוטה | טויוטה GT-One | פרש |
| 1998 | צרפתצרפת לורן איילוצרפתצרפת סטפן אורטלי | גרמניהגרמניהפורשה | פורשה GT1 | 1 |
| 1997 | צרפתצרפת סטפן אורטליאוסטריהאוסטריה קרל ונדלינגר | גרמניהגרמניהרוק רייסינג | פורשה GT1 | פרש |
|

קישורים חיצוניים
----------------

ויקישיתוף מדיה וקבצים בנושא **אלן מקניש** בוויקישיתוף
* אלן מקניש, ברשת החברתית טוויטר
* אלן מקניש, באתר DriverDB לנהגי מרוצים

הערות שוליים
------------

1. ↑
2. ↑
3. ↑